als_Latn dik_Latn sag_Latn
(konica.al)- Humbi ndeshjen e parë në “Elbasan Arena”, por Kombëtarja shqiptare e femrave arriti një fitore minimale në testin e dytë miqësor përballë Sllovenisë, të luajtur në “Selman Stërmasi. Trajneri Armir Grima duhet të jetë ndjerë i kënaqur, me paraqitjen që bënë vajzat kuqezi, përballë një rivali të vështirë, siç është Sllovenia, të cilat në takimin e parë miqësor na mundën me rezultatin 2-0. Vajzat kuqezi arrijnë të gjejnë shumë shpejt golin e avantazhit në minutën e gjashtë falë një 11-metërshi.
Megi Doçi nga pika e bardhë e penalltisë arrin ta dërgojë topin në fundin e rrjetës. Një pjesë e parë e menaxhuar shumë mirë nga ana e Shqipërisë. Fraksioni i dytë i takimit, nis me presingun e slloveneve, por mbrojtja e hekurt e vajzave kuqezi ua bëri të pamundur kundërshtareve të gjenin golin e barazimit. Miqësoret mund të konsiderohen të rëndësishme për vajzat tona, të cilat, në shtator, do të nisin fazën eliminatore të Botërorit 2019, teksa ndeshja e parë do të jetë me Zvicrën.
als_Latn als_Latn